VNT ร่วงแรง 9% ต่ำสุดในรอบ 3 เดือน โบรกฯหั่นประมาณการปี 61-62 สะท้อนราคา PVC อ่อนตัวลง
VNT ร่วงแรง 9% ต่ำสุดในรอบ 3 เดือน โบรกฯหั่นประมาณการปี 61-62 สะท้อนราคา PVC อ่อนตัวลง โดย ณ เวลา 11.12 น. อยู่ที่ระดับ 25.00 บาท ลบ 2.50 บาท หรือ 9.09% ด้วยมูลค่าซื้อขาย 130.99 ล้านบาท
23 เม.ย. 2561

ผู้สื่อข่าวรายงานว่า บริษัท วีนิไทย จำกัด (มหาชน) หรือ VNT ณ เวลา 11.12 น. อยู่ที่ระดับ 25.00 บาท ลบ 2.50 บาท หรือ 9.09% ด้วยมูลค่าซื้อขาย 130.99 ล้านบาทราคาหุ้นปรับตัวลงแรงในรอบ 3 เดือน โดยนับตั้งแต่หุ้นยืนที่ระดับ 24.90 บาท เมื่อวันที่ 22 ม.ค.2560

บล.ยูโอบี เคย์เฮียน  ระบุในบทวิเคราะห์ว่า ได้ปรับประมาณการผลประกอบการในปี 2561 ลง 20% และปี 2562 ลง 9% เพื่อสะท้อน PVC spread ที่อ่อนตัวลง และเป้าหมายการใช้กำลังการผลิตที่ปรับลดลงเล็กน้อย รวมถึงค่าเงินบาทที่อ่อนตัว เชื่อว่าผลประกอบการจะทำจุดสูงสุดของปีในไตรมาส 1/61 และยังไม่เห็นปัจจัยกระตุ้นราคาหุ้นเชิงบวกที่จะเข้ามาต่อจากนั้นแนะนำ ถือ ที่ราคาเป้าหมาย 31.00 บาท